Datasets:

atlasia

/

facebook_darija_dataset

like 2

Follow

AtlasIA 60

Football B'darija - فوتبول بالداريجة

شي اخبار كتدور بلي ماتش ديال البارصا و اتليتيكو مدريد يقدر يتلعب ف الميريكان ف حالة موافقة الفيفا. باش تلعب ماتش ديال الليغا برا إسبانيا را كتر من شي حاجة عجيبة و شي حاجة ماكنتش كنتخيل غادي تطرا فالمستقبل القريب ، تيباس قضا على الليغا و خلا الفراقي كتدور على الفلوس منين ما كان. الميريكان و السواعدة ولاو دايرين ما بغاو فالكورة و كيستغلو أي فرقة محتاجة باش يفرضوا القوة ديالهم ، حيد عليك الوديات فدوك التيرانات المكرفسين لي كيمشيو لعابة يلعبو فيهم فالصيف و يرجعو ركابيهم مقسومين عاد زيد هاد البلان تاني ، و يبقى السؤال is the game gone ؟

ary_Arab

Football B'darija - فوتبول بالداريجة

سون هيونغ مين وصل للمساهمة رقم 251 مع توتنهام نهار السبت ، 165 بيت و 86 اسيست ف 416 ماتش ، دخل بيهم ف قائمة افضل عشرين هداف فتاريخ الدوري الانجليزي. بزاف كيقول بلي هاري كين ضيع الكاريير ديالو و طول بزاف مع توتنهام و لكن قليلون حول سون ، واحد من افضل الفينيشرز لي تفرجت فيهم و لي عندو واحد التقنية فالتير عجيبة وساهلة وفنفس الوقت ايفيكاس ...خاوية فعامرة ، دور كورة للغوشية و كيضربها بسهولة تامة ، كيتيري برجليه بجوج و لا بغيتيه يبروسي بيهم بجوج ماعندوش مشكل. خسارة مبقاش قادر يلعب على الخط و الخطورة ديالو كاملة ولات فاش كيلعب فالعمق خصوصا فاش كيلعب رأس حربة ، رغم ذلك باقي كيقضي الغرض باش ما كان.

ary_Arab

Football B'darija - فوتبول بالداريجة

ارسين فينغر المدرب لي رجع الهوية للارسنال و خلاها كتلعب كورة ضد الكبير و الصغير ، المدرب لي ظلماتو ظروف فرقتو مور ملعب الهايبري و ظلمو تا الحب ديالو الكبير للفرقة و قرر مرارا و تكرارا انه يبقا معاهم .. ارسنال من الملعب الجديد ' الإمارات ' و الفريق فالعهد ديالو كيعاني من الديون دالتيران الجديد ، دوامة كتاب ليهم يخرجو منها تا قرب يمشي.. بمعدل صرف صغير جدا و الاعتماد الكبير على الشباب ، فينغر كان كيجيب الطوب 4 و كان كلشي كيضحك عليه بدون المراعاة لظروف الفرقة. عيد ميلاد سعيد لأسطورة التدريب و الكرة الجميلة و لي كان إلهام ل شحال من مدرب ، عيد ميلاد سعيد يا ارسين فينغر.

ary_Arab

Football B'darija - فوتبول بالداريجة

مكاينش هاد الفرقة لي تماركا عليها قل من نوتنغهام فورست (6) من غير ليفربول (3) فالدوري. بعيدا عن الأرقام الى اننا مقبلين على موسم عظيم مع نونو سانتو مع نوتينغهام فوريست ، فريق كيسد كلشي و فنفس الوقت عندو السلاسة و الجودة لي يضربك بيها فين كيفكر يهاجم.

ary_Arab

Football B'darija - فوتبول بالداريجة

سفيان رحيمي مع العين فدوري أبطال اسيا : - 16 ماتش - 17 بيت - 3 اسيست خونا مخدم مود سوبر مان مع الفرقة ف الليالي الكبيرة ، اش كيدير ف السواعدة من نهار لعب ضدهم بالرغم من الإمكانيات العادية د الفرقة ديالو را شي حاجة واو.

ary_Arab

Football B'darija - فوتبول بالداريجة

براهيم دياز رجع للتدريبات الجماعية و يقدر يكون مع الفرقة غدا ضد دورتموند. علا سلامتو.

ary_Arab

Football B'darija - فوتبول بالداريجة

اشرف حكيمي قرب يجدد مع باريس سان جيرمان ، باريس عرضوا عليه صالير اكبر من لي كان عندو و كونطرة طويلة باش يخليوه فلفرقة. ما كاين لا ريال لا ستة حمص ، خونا غادي يبقا تما و الخليفي ماغيفرطش ف واحد من نجوم و الساس د الفرقة ، تا حكيمي باينة بلي عاجبو الحال و مباغيش يخرج من فرنسا.

ary_Arab

Football B'darija - فوتبول بالداريجة

دبا واخا ، هدا هو بيدري لي نبغي نشوف كل سيمانة و لي يستاهل تطبيل ديال البارصاويين ، اليوم كان على قد التطبيل و خاصو يكمل هكا حيث الإستمرارية هي كلشي. اليوم ماشي غي الشوفة لي كانت عندو مزيانة بل تا التطبيق كان هو هداك فلباسات ، بيدري عندو الشوفة ديال الصنايعية الكبار و لكن التطبيق دائما كيخونو و العبار ديال الباس ماكيشدوش هو هداك ، لعل هاد الموسم يكون غير ، متنساش تسطر ليا على الإستمرارية.

ary_Arab

Football B'darija - فوتبول بالداريجة

البارصا هو اكثر فريق شاد فورمة ف الدوريات الخمس الكبرى ، لحدود اللحظة فاش كيلعب كلشي ما كيلقاو تا مشكل ضد غاع الفرق فالدوري. الضغط العالي مرفوق بالبلوك طالع مع ضعف جودة اللعابة ف الليغا كتخلي ماتشات يمشيو ف اتجاه واحد ، البارصا ما كيرحمو تا حد.

ary_Arab

Football B'darija - فوتبول بالداريجة

ليفاندوفسكي مع فليك : - 83 ماتش - 97 بيت - 24 أسيست المعنى الحقيقي ديال مدرب كيخرج العسل من اللعاب ديالو.

ary_Arab

Football B'darija - فوتبول بالداريجة

معركة زوينة دازت بين تشيلسي و ليفربول ، ماشعرناش بالفرق الكبير بين الفراقي بجوج و كل فرقة صنعات اللحظات ديالها.. فين كيكون الماتش متساوي نوعا ما ، كتحتاج لأفضل اللعابة عندك باش تربح فرقتك ، محمد صلاح كان هو هاد العنصر اليوم ب بيت و اسيست و اداء زوين بشكل عام فلوقت لي بالمر ماجاش و ضيع اغلب كواريه فالثلث الاخير بسذاجة.

ary_Arab

Football B'darija - فوتبول بالداريجة

بغيتي الاهداف موجودين ، بغيتي الاسيستات سير جري هاك بصحتك.. 11 ماتش ، 7 الاهداف و 6 الاسيستات و مزال العاطي يعطي ، كيزيد يكبر ف العمر و كيزيد يختر ف الثلث الاخير. تاسع هداف ف تاريخ البريمييرليج و مسألة وقت فقط و يزيد يطلع مزال و يحطم فالأرقام.

ary_Arab

Football B'darija - فوتبول بالداريجة

جون ستونز عتق الفرقة من الخسارة ضد ارسنال ف دقيقة 98 ، اليوم كيربح مانشستر سيتي فدقيقة 95 فماتش صعيب. الهدف صحيح و فيه خبث كبير من مانشستر سيتي ، فريق كيعرف يقضي الغرض و يربح بأي طريقة.

arb_Arab

Football B'darija - فوتبول بالداريجة

كنتفهم ان المباراة كتبان سهلة على الورق لمانشستر سيتي و مجايش هنا باش باش نعطيك توقعات بأن وولفرهامبتون غادي يديرو شي حاجة و لكن كاين احتمال كبير ان سيتي غادي يتكرفسو هاد الماتش و غادي نشرح علاش بالخف. الوولفز هما واحد من افضل الفرق ف البرمييرليج لي كينتاقلو من الدفاع للهجوم بسرعة فائقة و هادو هما الخصوم لي مكتحملش سيتي تلعب ضدهم ، عندهم لعابة لي كيكسرو ضغط الخصم و يجريو بكرة لمسافات لا عن طريق الخروج من الضغط بالباسات لا ب دريبل بلعابة من قيمة كونيا ، ليمينا ، ايت نوري ، اندري ، جواو غوميز ، سيميدو .. المشكل لي عند الفريق هو الدفاع و محلولين بزاف الشيء لي يقدر يستاغلو مانشستر سيتي كما عودنا ، و لكن مؤكد ان وولفرهامبتون غادي يفرضو لحظاتهم فلماتش و المكانة لي هما فيها حاليا فالدوري مكتخبيش من قيمة و الوعورية ديال الفريق + لعبو تقريبا جميع الماتشات ضد طوب 10 و الجدول مارحمهمش بالإضافة الى انهم خسرو شي ماتشات رغم انهم كانوا الطرف الأفضل فيهم.

ary_Arab

Football B'darija - فوتبول بالداريجة

مع فلورينتينو بيريز ولفنا ان الريال كتاخد قرارات مزيانة و فحدود المعقول و غاع لي كان كيقول بلي خاصنا فلان و فلان فالبدية دالموسم ، كيسالي الموسم فرحان بالعصبة و الليغا و كيقول " تحياتي اخاي القرش " واحد من هاد القرارات هو التجديد المبكر ل لوكا مودريتش ، الفرقة لو خسرات كروس و مودريتش ف ميركاتو واحد كانت غادي تكون صاعقة ماغاديش تشافى منها الريال. من غير أنه لعاب ف سن 39 و خبرة ف الفيستيير ، لوكا مزال لعاب تقني اكثر من نص دلعابة دالوسط فالريال ، ميقدرش يلعب ماتش تسعين دقيقة كل سيمانة و لكن مزال عندو ديك 20 دقيقة لي يقلب بيها الماتش كما دار البارح.

ary_Arab

Football B'darija - فوتبول بالداريجة

هاد الموسم يقدر يكون هو الموسم لي تضحك فيه الدنيا لهاري كين.. الارقام الفردية ما عمرها ما كانت مشكل مع الأمير. الحذاء الذهبي ، هداف المونديال ، هداف البرمييرليغ 3 مرات ، هداف تصفيات اليورو ، هداف عصبة الأبطال ، جائزة الهداف و احسن صانع فموسم واحد فالبرمييرليغ ، هداف البوندسليغا فأول موسم و كان على شوية غادي يحطم رقم ليفاندوفسكي ، 6 هاتريكات ف البوندسليغا فظرف موسم و شوية .. من غير البطولات لي أمر مستبعد بزاف ان فريق بحال بايرن ميونيخ يخرج بجوج مواسم صفرية متتالية ، الا أنه كيطمح باش يهرس رقم رونالدو و هالاند و يحط السمية ديالو تاهو مع كبار الساحة ، لحدود اللحظة عندو 57 بيت ف 55 ماتش مع البايرن ، هاري كين يقدر يكون أسرع لعاب كيوصل ل 100 هدف مع شي فريق الا كمل بهاد المستوى.

ary_Arab

Football B'darija - فوتبول بالداريجة

اندي كارول مع بوردو : - 3 ماتشات - 5 الاهداف. منهم أهداف حاسمة فالدقائق الاخيرة كيطلع بيها بوردو للعشر الأوائل فالترتيب ، قصة اندي كارول و بوردو هي الأفضل فكرة القدم هاد الموسم ، الشغف دالكرة ماماتش واخا كبر فالعمر ، لعاب حط من جيبو باش يلعب مع بوردو و خدا المحبة دبنادم كآخر خطوة فالمسيرة ديالو، غادي يختمها بعزها.

ary_Arab

Football B'darija - فوتبول بالداريجة

أهم لعاب فمنظومة الريال الحالية ماشي هو بيلينجهام ولا فينيسيوس ولا مبابي ، الغياب الوحيد لي يقدر ياثر على الريال هو غياب كورتوا. عشوائية الريال كتخليهم يصنعو فرص بالملي و يقضيو الغرض باش ما كان ، المنظومة الدفاعية محلولة و كتحتاج سوبر مان باش يعتقهم فأغلب اللحظات و يخلي الفرقة فلماتش فلوقت لي الخصم كيركب عليك ، كتحتاج تيبو كورتوا.

ary_Arab

Football B'darija - فوتبول بالداريجة

اول خسارة برا الملعب لارسنال فالدوري عام 2024 جات فأواخر أكتوبر و غادي تخليه بعيد على الصدارة و بعيد على ليفربول و مانشستر سيتي لفترة. ارتيتا كيتحمل خسارة اليوم بتشكيلة دفاعية بدون إبتكار من البدية و زاد كمل الوضعية فاش خدا حمرة ، بطبيعة الحال ساكا غياب مؤثر بحيث هو احد افضل اللعابة ف الدوري هاد الموسم و لكن ارتيتا محاولش يعوض مميزات اللاعب بل فضل يدخل ب وسط فيه بارتي-ميرينو-رايس و بالتالي الفرقة انعادمات فالهجوم و مكانوش حلول حتى قبل الطرد.

arb_Arab

Football B'darija - فوتبول بالداريجة

هاري كين رجع للماكلة ، دوبلي ف 3 دقايق كيحسم بيهم الماتش بنسبة كبيرة ضد شتوتغارت و كيرجعهم للصدارة.

ary_Arab

Football B'darija - فوتبول بالداريجة

بلال الخنوس كان احسن لعاب من ليستر فالشوط الاول ، فلول مقاسش كرة و لكن بقا كيدخل فلماتش شوية بشوية.. ضرب بارة و صنع جوج فرص منها وحدة خطيرة ل فايس ، مكانش محظوظ اما يخرج بمساهمة مرتاح ، نتمناو يكمل على هادشي.

ary_Arab

Football B'darija - فوتبول بالداريجة

مرموش ما خلا تا حد ، كيضيف ليفركوزن ف الليستة ديال الضحايا ديالو فهاد الاثناء. هداف البوندسليغا ب 9 الأهداف و مقدم واحد الثنائية ممتعة مع ايكيتيكي فالهجوم ديال فرانكفورت.

ary_Arab

Football B'darija - فوتبول بالداريجة

لعلها خير هاد النتيجة حيت غا لا مبغاوش يصيفطوه دبا.. وست هام هما اضعف فرقة فالبرمييرليج هاد الموسم ، هادشي مغاديش تبينو ليك النقط و لكن هدا هو الواقع بعد تمنية الجولات مقارنة بالأداء الضعيف لي كيقدموه كل جولة ، قدوس و بوين و بعض اللاعبين دارو لي عليهم و جابو نقط لفرقتهم اما كرة مكيناش والو. حيدو مويس باش يتهناو من الكرة الدفاعية ، صرفو الزبابل د الفلوس باش يدورو كورة و يعطيوها ل سيكسي فوتبول ، خسرو كلشي فاش جابو لوبيتيغي.

ary_Arab

Football B'darija - فوتبول بالداريجة

مصائب قوم عند قوم فوائد.

arb_Arab

Football B'darija - فوتبول بالداريجة

قدوس يكون ف نهارو ؟ سلم على الشهداء لي معاك. واحد من احسن اللعابة فالدوري وتيق بيا را مكنزيدش فيه فهضرتي ، لعاب عندو كلشي ويقدر يلعب ف أي بوسط بغيتي ، السيد غادي نيشان للطوب.

ary_Arab

Football B'darija - فوتبول بالداريجة

صباحكم مبروك ، البرمييرليج رجع و أهم المحطات ديالو هاد الجولة غادي تكون فالأنفيلد و الماتش لي كيجمع بين ليفربول و تشيلسي غدا ان شاء الله.. ماريسكا عندو تحدي صعيب و بزاف ف خرجة كتصعاب على الكل ، ليفربول من اكثر الفرق لي يقدرو يعاقبوك على نص غفلة اذن الفريق خاص يكون مكونسونطري مزيان و يصبر لا بغا يخرج ب شي نتيجة إيجابية ، تشيلسي كيمتاز ب التحولات القاتلة وكنظن هما احسن فرقة فهادشي هاد العام و لكن خاص يكونو معقولين و ميشوفوش فأي فرصة تقدر تكون بيت حيت هادشي يقدر يرجع عليهم بالندم و بيت مور خوه من ليفربول. ليفربول من جهة اخرى معنويات طالعين واخا اصابة اليسون ، جا الوقت فين غادي يدخلو للمعقول و يلعبو ماتشات صعاب. ماتش ديال الحكم على الفراقي بجوج منها نشوفو نيت واش منهم ولا مامنهمش.

ary_Arab

Football B'darija - فوتبول بالداريجة

استون فيلا قريب المورال يزيد يطلع عندهم ملي غيرجع بوباكار كامارا.. اللاعب 8 اشهر و هو مريح بسبب اصابة فالركبة ، كامارا غادي يرجع فهاد الماتشات الجايين للسكواد ، واحد من افضل الكاسورات لي كاينين فالدوري لي كيجمعو بين الأداء الدفاعي و حتا الكرة فرجليه زوينة. بعودة ماكغين كامارا و قريبا تايرون مينغس ، الفرقة غادي تنتاعش شوية فمحاولة للموازنة بين عصبة الأبطال و يرسمو بلاصتهم فالدوري مع الكبار.

ary_Arab

Football B'darija - فوتبول بالداريجة

الحساب ديال Optus Sport دارو لقاء مع انجي بوستيكوغلو ، فاللقاء خونا غادي يدوي معاه على طريقة اللعب ديالو الإنتحارية و أن الكثير كيشوف هاد اللعب مغيجيبش بيه الألقاب. الكثير باغي يسمع الاجابة ديال انجي فهاد البلان خصيصا ، الإجابة ديالو كانت : " من المنظور ديالي ، داكشي لي باغيني الناس ندير هو داكشي لي كيدير كلشي و انا مناويش ندير هادشي ، فلخر را كاين سبب علاش انا هنا ( مدرب ف توتنهام ) و هادشي ماجاش عن طريق انني تبعت الناس اش دارو " " كل واحد اختار الطريق لي غادي توصلو فالأخير ، كنسمع الانتقادات و لكن انا مباغيش نتبع بنادم ، هادشي مكيعنيش بلي طريقة اللعب ديالي غادي تنجح 100% و لكن هدا هو الحال " " بزاف دبا كيشوفوني بلي انا مدرب عنيد و عاجبو راسو ، انا كنشوف راسي ك واحد تايق فداكشي لي كيدير "

ary_Arab

Football B'darija - فوتبول بالداريجة

من أحسن البوسطات لي كتبت فلباج مؤخرا هو فين دويت على احسن الدفاعات فالبرمييرليج مقارنة بخطورة التسديدة ، ماركو سيلفا فولهام و نونو سانتو نوتنغهام و كيفاش أنهم فواحد البلاصة مخاصش يكونو فيها (نورمالمون) بسبب التماسك دالفرقة الغير متوقع دفاعيا و هجوميا مزيانين.. مجاتنيش عجب ان سيتي احتاجت ل 3 تسديدات من برا الكاري باش تربح فولهام لي فالمقابل ضيع طن دالفرص المحققة و كان يستاهل يخرج على الاقل بنقطة ، نونو سانتو فوريست مكانوش بداك التماسك الدفاعي ضد تشيلسي و لكن اختارو يلعبو ماتش نص نص و هددوا تشيلسي ما مرة ما جوج .لي مسالي يرجع يشوف كيفاش التيباري زمط غوارديولا و كيفاش كان قاب قوسين او ادنى باش يعطي اللقب لأرسنال فآخر الجولات داك العام لولا المذكور بالخير كريس وود. كنت عارف ان البوسط مغاديش يلقى الإهتمام ديال الكثير حيت بنادم ما فيه لي يقرا و هادشي عادي ، و لكن غادي نكثر من هاد النوعية على اي حال باش تعرف را مكايناش شي حاجة بالصدفة ، التعثرات للفرق الكبار ضد هاد النوعية دالفرق كتكون متوقعة اكثر من ماتش صعيب على الورق ، الكاليطي دلعابة كتفرق بطبيعة الحال ف بحال هاد الماتشات و فأغلب الاوقات كتحسم للفرق الكبيرة و لكن ميمنعكش نتا عزيزي المشاهد المحايد من أنك تشوف الصورة الكبيرة و تعطي التقدير ل لي يستاهل.

ary_Arab

Football B'darija - فوتبول بالداريجة

الداتا عام على عام كتعمق ف كرة و كتبت الأحقية ديالها رغم الهضرة دالناس أنها ما صالحة ل والو و لكن هي اقرب حاجة للحقيقة.. الداتا كيبقى بحر و الا عرف الإنسان يستعمل هاد البلان غادي يزيد يتعمق ف كورة و غادي يعرف ان أغلب الحوايج ماشي صدفة كما كتشوف بل اي حاجة دقيقة كتبانليك را وراها التمجنين. شخصيا انا مهتم بكل ما يتعلق بالداتا فكرة القدم و عزيز عليا نتعمق فالإحصائيات و نعرف كل حاجة منين جاية و ان شاء الله غادي نكمل الخدمة ديالي فهاد المجال بإذن الله. لأي دري صغير كبير الحلم ديالو كان يكون لعاب دالكرة و ماكتابش ، حاول ماتخليش الحلم ديالك يوقف تما وقرا على راسك وفنفس الوقت غادي تقرا علا الكرة و هنا فين كاينة البلبالة الشيء لي غادي يعطيك حافز ، بغيتي تقرا على هادشي ؟ بدا ب c باش متصيدش ف python من بعد ( هو لي غتحتاج ) ، R تاهو ، data base كل ما يتعلق ب sql.. ، غادي تحتاج probabilité و algèbre تاهما كبداية باش تفهم القوالب و كلشي موجود فابور ف يوتيب خاصك غي تزعم. دراري فالبلاد فاش مكيطلعوش كويرية كيقلبوها حاجة اخرى واخا مكاينش بو هاد الخاطر و لكن كتكمل فالحياة غا غادي ، لا مزال عندك فرصة باش تقلب الكاريير ديالك تسعين درجة و تدير شي حاجة كتعجبك ، علاش لا ؟ لي مزيان هو أنك تقدر تخدم مع اي فرقة فلعالم و مغاديش تحصر راسك غي فلمغرب ، تقدر تخدم مع شركة ديال opta ، صوفاسكور را كل شوية كيقلبو على بنادم .. عندك بزاف ديال البيبان ، الداتا ف البلاد قليل لي مهتمين و لكن من هنا ل واحد 3 سنين غادي تلقى كلشي غادي ليها ، المهيم الخبار فراسكم.

ary_Arab

Football B'darija - فوتبول بالداريجة

التوقف الدولي مكانش مشكل عند كلشي ، البارصا غيرجع ليها هاد الخير كامل و كلهم واجدين باش يقصرو!

ary_Arab

Football B'darija - فوتبول بالداريجة

شي مصادر سعودية كتقول بلي رينارد غادي يرجع للمنتخب السعودي ف بلاصت مانشيني. كاين لي عاجبو الحال و كاين لي مباغيهش حيت سمح فيهم و مشى يدرب العيالات ديال فرنسا بين ليلة و ضحاها.. كمدرب ؟ مغاديش يلقاو حسن منو و واحد من افضل المدربين لي شفت مع المنتخبات لي كيفرض راسو ضد اي منتخب واجهو كي ما كان ، مدرب كيخذلوه غي لعابة بقراراتهم فالثلث الاخير اما لي عليه كيديرو و هو كيوصلهم للشبكة ما مرة ما جوج.

ary_Arab

Football B'darija - فوتبول بالداريجة

عارف انك تكرفستي فهاد التوقف الدولي و الله غالب ، اجي تشوف اش تابعك ا صديقي فهاد جوج سيمانات الجاية.. 19/10 : توتنهام x وست هام 19/10 : ليفركوزن x فرانكفورت 19/10 : بايرن ميونيخ x شتوتغارت 19/10 : جيرونا x ريال سوسيداد 19/10 : يوفينتوس x لاتسيو 19/10 : سيلتا فيغو x ريال مدريد 20/10 : ليفربول x تشيلسي 20/10 : برشلونة x إشبيلية 20/10 : روما x انتر ميلان 22/10 : يوفينتوس x شتوتغارت 22/10 : ريال مدريد x دورتموند 23/10 : برشلونة x بايرن ميونيخ 23/10 : لايبزيج x ليفربول 24/10 : فنربخشة x مانشستر يونايتد 25/10 : المغرب الفاسي x الرجاء الرياضي 26/10 : الوداد الرياضي x نهضة بركان 26/10 : ريال مدريد x برشلونة 27/10 : تشيلسي x نيوكاسل 27/10 : كريستال بالاس x توتنهام 27/10 : وست هام x مانشستر يونايتد 27/10 : ارسنال x ليفربول 27/10 : ريال بيتيس x اتليتيكو مدريد 27/10 : انتر x يوفينتوس 27/10 : فيورنتينا x روما 27/10 : مارسيليا x باريس سان جيرمان 29/10 : ا سي ميلان x نابولي 30/10 : نيوكاسل x تشيلسي (كأس الرابطة) 30/10 : برايتون x ليفربول ( كأس الرابطة) 30/10 : توتنهام x مانشستر سيتي ( كأس الرابطة)

arb_Arab

Football B'darija - فوتبول بالداريجة

الريال ناوين على خزيت و باغين يطرقو المسمار بالزربة! حسب الاتليتيك ، الريال باغين يجيبو قلب دفاع فالانتقالات الشتوية و مباغينش يتسناو تل الصيف ، الخيارات ف قلب الدفاع هما : لوكيبا ، لابورت ، فيتو ريس ( حطيت عليه واحد البوسط غادي نحط ليكم ليان ديالو فكومونطير. الفرقة غادي تدعم مركز الظهير الأيمن فالصيف هادشي مضمون 100% ، حطو الليستة ديال لعابة لي باغين يجيبو منهم ارنولد كهدف رئيسي ، بورو فريمبونغ و خوانلو كخيارات لا مجاش ارنولد.

ary_Arab

Football B'darija - فوتبول بالداريجة

كنشوف راسي من دبا كنعاود نتفرج فجميع المساهمات ديالو ماشي مرة و ماشي جوج و ماشي ثلاثة فاش غادي يطلع الجينيريك. خلي فكرة ان 1223 مساهمة ف 1077 ماتش را شي حاجة خيالية وصعيب تتكرر ، و شوف عدد الفرص لي صنع لصحابو و كان يمكن يكون هاد الرقم بدوبل غاع ، عاد زيد دوك الطلعات الاعجازية لي دار و كتسالي الهجمة بالضياع و شحال من وحدة فيهم كانت تقدر تصنف كأحسن الأهداف فالتاريخ.. نتمناو الحلقة الأخيرة تبعد لأطول مدة ممكنة ، حيت را واخا هاد السنين كاملة لي دوزنا معاك ، را و الله اخويا ما شبعنا منك.

ary_Arab

Football B'darija - فوتبول بالداريجة

ها هما رجعو جملة.

ary_Arab

Football B'darija - فوتبول بالداريجة

مكانة خاصة لهاد السبع عند كل مغربي ، واحد من القلة لي عمروهم ما خذلونا ولي فعلا عارف ب قيمة البادج لي لابس.

ary_Arab

Football B'darija - فوتبول بالداريجة

الياس بن صغير بدا كيلقا راسو مع المنتخب و هادشي ماعندو علاقة بالمساهمات بل بالأداء فالتيران ، نتمناو يكمل هكا.

ary_Arab

Football B'darija - فوتبول بالداريجة

كلشي تحسم ، توخيل هو المدرب الجديد ديال السبوعة.

ary_Arab

Football B'darija - فوتبول بالداريجة

اليوم هو العيد ميلاد ديال صاحبي و احد افضل لعابة لي تفرجت فيهم و لي زادو محبتي فالكرة.. مسعود اوزيل مكانش غير لعاب و صافي ، كان كيعزف كي قالوها الناس و المعلقين ، واحد من أخطر الاسلحة ف التحولات ولا عطيتيه شوية ديال المساحة غادي يندمك على نهار لي تزاديتي فيه ، كان كويري و من احسن اللعابة لي بينو لينا أن النظرة و الشوفة ديال العشرة مميزة و ماشي بحال لعابة لاخرين. كاريير عامرة بالأرقام و الإنجازات الفردية ، الالقاب تاهما واخا كان يقدر يدير اكثر كون ماشي أزمة أرسنال فداك الوقت لي ضيعات برايم ديال سانشيز اوزيل و كازورلا فالخاوي.. ما كاين ما حسن من اعترافات ديال هاد الثلاثة باش نساليو: - كريستيانو رونالدو : " مسعود اوزيل خلاني نكون احسن مهاجم " - ليونيل ميسي " اوزيل من الطبقة الرفيعة ، لعاب كرياتيف على جهد. - ارسين فينغر : " الا كان كيعجبك تفرج فكرة ، ميمكنش ميعجبكش اوزيل "

ary_Arab

Football B'darija - فوتبول بالداريجة

ما كاين ما يتدار و ما كاين ما يتلاح ، قلنا نلوحو بوسط نشكرو فيه افضل المتفاعلين هاد السيمانة حسب ادارة الفايسبوك بالترتيب ، كاين فهاد دراري لي بقا مستمر ف الليستة سبعة سيمانات متابعين بحال محمد تويل ، سيمو البحري و البوستاني.. Mohammed Touil Sîmø Łbhřî Abdelhak Elhani ELmehdi Chamkh LāGh Mohamed Amine Zeaf Fennyry Il Anna Giacalone Anass Khalffi San Ji Ouassam At Badredin Bakali لحسن هرموش DriSs El Bøüss Tänĩ Ami Ne Sâ Ľah Hamza Gr Mehdi Sikou Youri Yagami Badre Bht Hassan Elbaz Hamza El Almi Lwidadi Zamrani حمزة ايكو Hamza Elmyr CHo Auib Mohamed Aq Abdsamad Bozrati Jonah Bou Monsif Benaoui LHa Ska EL Arba Oui Mehdi Mïìxmäx Younes Bouasria Hossayn Belfkih Amine Houar عارف ان الباج صمكاتها فهاد التوقف الدولي و لكن ان شاء الله مع عودة الدوريات غادي نعوضوكم ان شاء الله.

ary_Arab

Football B'darija - فوتبول بالداريجة

🚨 البوليس د السويد كيأكدو بلي كيليان مبابي تحت التحقيق على تهمة التحرش و الاغتصاب. الخبر نشراتو صحيفة Expressen فلول ، دبا الفرنسي مولينا خبير الفضايح تاهو قال بلي هادشي بصح.

ary_Arab

Football B'darija - فوتبول بالداريجة

كيفاش غادي نقنعكم بلي هدا لي كتشوفو فيه هو دافيد رايا حارس ارسنال فاش كانت عندو 19 عام.

ary_Arab

Football B'darija - فوتبول بالداريجة

الشيء لي كيخلي بيلينجهام زايد نغزة على لعابة دالوسط هو كمية الثنائيات لي كيربح ، كيما كان نوعها دفاعية و هجومية غادي تلقى بيلينجهام دائما متصدر show فيهم. فاش كيكون عندك بحال هاد اللعابة ماعمرك ما غادي تدعق من شي حد ف الليالي الكبيرة ، يقدر يضرب التيران طولا و عرضا و يموت مع بنادم و يحاول يربح اي كرة مهما كانت الصعوبة ديالها ، زيد عليها اش يقدر يوفر هجوميا را السلامة يا خويا.

ary_Arab

Football B'darija - فوتبول بالداريجة

اللاعب الوحيد لي ربح جائزة احسن لاعب ف اليورو و المونديال بجوج.. زين الدين زيدان.

ary_Arab

Football B'darija - فوتبول بالداريجة

العودة ديال غافي مابعيداش و قريب فليك غادي يعيط ليه مع الفرقة للماتشات . غافي لعاب مبني على ستيل فليك ، الحدة و العدوانية لي غتخلي الفرقة تربح عنصر آخر مهم جدا فالضغط فمنطقة الخصم و بالتالي خلق فرص اكثر و استغلال المساحات. ماعرفناش كيفاش غادي يرجع من الإصابة و لكن فأسوء الأحوال فالبدية غادي تكون العودة ديالو مهمة فعمق التشكيلة.

ary_Arab

Football B'darija - فوتبول بالداريجة

نبعدو على التوقف ديالو و ندوزو نخلقو واحد الدردشة بيناتنا على موضوع قريب يتحسم ، غادي نعطي الرأي ديالي بكل احترام و كنتوقع منكم تديرو نفس الشيء فالتعاليق. فينيسيوس غادي يربح الكرة الذهبية ، هادشي ولا عارفو صغير و كبير و تا الصحف كل مرة كيلوحوها ، واش كيستحق ؟ بطبيعة الحال ، المشكل هو أن الامر سالا بسهولة تامة فلوقت لي كنت كنتسنى تغطية أكبر و خلق منافسة أشد من الصحفيين و المقربين حيت فعلا مكانش داك الفرق الكبير بين فينيسيوس و بيلينجهام على مدار العام. بيلينجهام بدا الموسم قوي جدا و كمل بهاد الفورمة تل اواخر شهر فبراير ، غادي يتعرض لإصابة فالكتف غادي تخليه يدور فواحد الدوامة و غادي يهبط ليه النيفو. فينيسيوس غادي يبدا الموسم كما موالف ، غادي يتعرض لإصابة غادي تخليه يغيب واحد البركة دالماتشات ، فاش غادي يرجع غادي يخدم السرعة النهائية و غيطلق سبيسيال و مغاديش يرحم تا حد. الا لاحظتو بلي بجوج كان عندهم نفس الموسم تقريبا و لكن الجمهور غادي يفضل فينيسيوس بطبيعة الحال حيت كان الحضور ديالو أكبر ضد البايرن،دورتموند و كان من اكبر العوامل باش ربحات ريال العصبة ، و لكن متنساش ان لولا بيلينجهام فالمجموعات و الاهداف ديالو الحاسمة ضد يونيون برلين،نابولي كان يقدر الريال مايوصلش لديك المرحلة غاع و تا من ناحية الأداء عالي العال دفاعيا هجوميا ، التاتير ديالو ف الليغا حدث ولا حرج ، أهداف فدقيقة 90+ لا تعد ولا تحصى ، حسم الرباح للريال ضد البارصا فلكلاسيكو الي روتور فدقيقة كدا و تسعين ، واش عرفتي شناهيا هادي ؟ البلان هو تا الإحصائيات كتدعم هادشي ، بيلينجهام سالا الموسم بمعدل مساهمات اكبر من فيني ، خلق تمريرات لي كتمهد للتسديدات و الاهداف اكثر من فيني ، التدخلات الدفاعية اكثر من فيني.. فاش مشاو لبلادهم و لعبو بجوج مع منظومات فاشلة، بيلينيجهام جوج بيوت و اسيست منهم بيت سيزو ضد سلوفاكيا رجعهم فلماتش فدقيقة كدا و تسعين (مستر كلاتش ) ، بيت فالافتتاحي ضد صربيا ، اسيست فلفينال ضد اسبانيا فين كان احد رجال المقابلة و رجع فيه النيفو المعهود. من جهة اخرى ، فيني قدم نسخة كارثية بكل ما تحمله الكلمة من معنى ، فيني ماقدرش يفرض راسو بحال العادة مع منتخب بلادو و أيضا خدا بطاقة صفراء ثانية فالمجموعات بطفولية كبيرة خلاتو ميلعبش الماتش الحاسم ضد الأوروجواي فالربع. بالنسبة ليا ، غادي نعطي البالون دور ل بيلينجهام حيت فرض عليا انني نتعجب كيفاش لعاب بداك العمر قادر يضرب أهداف حاسمة فالدقائق القاتلة مرارا و تكرارا ، فيني ايضا يستحق و لكن غادي نمشي مع بيلي لي تا حد ما يقدر يبرر ليك علاش الاسهم ديالو فالبالون دور هبطات فجأة بالرغم انه كان افضل دوليا مع بلادو!

ary_Arab

Football B'darija - فوتبول بالداريجة

اوناحي فاش كيلبس التوني دالمنتخب :

ary_Arab

Football B'darija - فوتبول بالداريجة

واخا تالف شوية و لكن باينة اللمسة ديال لاعب كويري ، اللهم بارك و زد في ذلك.

ary_Arab

Football B'darija - فوتبول بالداريجة

جويل ماتيب ، اللعاب لي ماخداش التقدير الكافي قدام روبيرتسون ، فان دايك ، ارنولد ، اليسون و فابينيو علق السباط لبارح. تأثير ماتيب على دفاع ليفربول موسم 2019 كان يفوق الخيال ، و كاين شي لحظات نسانا بلي فان دايك هو قائد الدفاع ، ذكاء كروي عالي طيح بيه شحال من مهاجم صف اول ف اورجو ، صعيب تدريبليه و فنفس لوقت يدريبليك بسهولة ، انتقال بالكرة من الدفاع للهجوم بأحسن طريقة لا ب دريبل لا ب باسات طوال عبار لماني و صلاح و فيرمينو.. جا فابور للريدز و خلا وراه القاب و سمية فتاريخ فرقة كبيرة ، الإصابات لعبات بيه و لكن اش دار ماكيتنساش.

ary_Arab

Football B'darija - فوتبول بالداريجة

ديلي الي : " كنفكر راسي ب لالارم ديال تيليفون ، كل نهار مع 11 و حاط عليها سمية 'كاس العالم 2026' " " بنادم غادي يقول بلي ' خونا مالعبش عام هدا ' و لكن هدا هو الهدف ديالي ، انا لي عارف المستوى ديالي " " المشكل كان غي ديال إصابة ، و هاد المشكل كنتمنى نحيدو فأسرع وقت ، كنقدر نشوف الضو ف آخر النفق " - هدا تصريح ديال ديلي الي داز عليه ست اشهر تقريبا و مزال ما لعب تا ماتش ، اخر ماتش لعبو كان قبل 18 شهر ، حاليا كيطريني مع ايفرتون و فاش كان غادي يرجع تعرض لنكسة اخرى لي غتبعدو شوية على الملاعب. ايفرتون دايرين فيه الثقة و باغين يعتقو ليه الكاريير ديالو و غادي يعرضو عليه كونطرة جديدة ، فانتظار نشوفو واش غيرجع ولو شوية من الإمكانيات لي كانت عندو.

ary_Arab

Football B'darija - فوتبول بالداريجة

عاجل : اعتزال اسطورة التنس الاسبانية رافايل نادال ، مازال كنعقل وانا كنتفرج فيه يامات 2007 ، فعلا كانت ايام زوينة يا نادال

arb_Arab

Football B'darija - فوتبول بالداريجة

اليوم غيبدا التوقف الدولي بشكل رسمي ، بقدر ما كتدوز سيمانة ثقيلة و مملة و لكن كيكونو شي ماتشات لي مهمين ويستاحقو الفراجة.. الى كنت غادي نختار تصفيات نركز عليهم غادي يكونو هما ديال اسيا ، السعودية x اليابان (19h00) هو واحد من هاد الماتشات لي غتخلي الرابح يهرب شوية من الصداعات و يحسم التأهل بنسبة كبيرة للمونديال من الدور الأول ، نفس الشيء بالنسبة لماتش كوريا الجنوبية و الأردن (15h00) . الماتشات بشكل عام فآسيا كيدوزو مزيانين . كاينين ماتشات ف دوري الأمم الأوروبية و التصفيات د لافريك ، تا ديال امريكا الجنوبية لي بغا يتفرج ف عودة ميسي للمنتخب .

ary_Arab

Football B'darija - فوتبول بالداريجة

ف واحدة من الأيام الخالدة ف البرمييرليج قبل 14 عام ، مدرب ستوك سيتي توني بوليس غادي توفى ليه مو و الفرقة غادي تعلن بلي مغيكونش اليوم للماتش ضد استون فيلا و المساعد غادي ياخد بلاصتو. فاش غادي تكون ستوك سيتي خاسرة ، غادي يدخل توني بوليس كيجري فبداية الشوط الثاني وسط استغراب من الكل ، ستوك سيتي غترجع فلماتش و غادي يربحو ب 2-1 ، توني فاش غادي يسالي الماتش غادي يرجع يجري للدار بنفس الطريقة كيفاش جا بيها للتيران.

ary_Arab

Football B'darija - فوتبول بالداريجة

لبارح كان اجتماع حاسم بين راتكليف و الإداريين ديال المانيو مع تين هاغ ، الاجتماع سالا بتجديد الثقة ف تين هاغ و كيتوقعو بلي خونا مزال غادي يقلب الموسم و يبدل الوضعية لي طايحين فيها دبا. موسم اخر للمانيو ، موسم اخر ديال التجارب.

ary_Arab

Football B'darija - فوتبول بالداريجة

اليسون مشى اكثر من شهر ، الشهر لي غادي يغيب عليه يصادف أنه يكون هو الأهم ل ليفر هاد لعام ، شهر لي غادي تعرف فيه واش الفرقة فعلا واقفة على الصح ولا لا. تاتير ديال اليسون على ليفربول مايحتاجوش يختالفو عليه جوج ، من افضل الحراس لي شفت ف واحد ضد واحد ، و عندو ردة فعل زوينة و السيستم ديال ليفربول مبني عليه. الغياب ديالو غادي يكون خسارة كبيرة و غادي ياتر على اداء الفريق.

ary_Arab

Football B'darija - فوتبول بالداريجة

القضية ناعسة كرويا و ما كاين ما يتقال ، قلنا نفتحو واحد الباب ديال الدردشة ف موضوع مزال بنادم كيتخالف فيه ، غادي نقول الرأي ديالي و قولو لي بغيتو تانتوما فكومونطيرات. بالنسبة ليا البرمييرليج هو افضل و اصعب دوري فلعالم ، هاد الرأي ماعندو علاقة ب اش دارو الفرق ف أوروبا و شحال ربحو من عصبة ، هنا كندويو على الأقل 15 فرقة فالدوري لي تقدر تلحق الضرر بأي فريق ف العالم ، يخونك التركيز ولو لشوية و غادي تتعاقب او على الاقل غادي تلقى فرص سانحة ضدك منهم. الامتياز لي عندهم هما مدورين الحركة و التقسيم د الصرف كيكون على حدود المعقول باش كلشي يقدر يبني فريق على راحتو ، بسبب هادشي كتلقى ساوثهامبتون ولا فرق عاد طلعو عندهم لعابة مزيانين و تاهما قادرين يلحقو الضرر بأي فرقة ، قادرين يستحوذو عادي لفترات فلماتش ، اذن ماتجيش تقوليا دوري المساحات حيت هنا الأغلبية كيأمنو فراسهم و بإمكانية انهم يقدرو يساليو فأفضل مركز ممكن. خلينا من طوب 6 ، نيوكاسل استون فيلا برينتفورد فولهام برايتون كريستال بالاس وولفز نوتنغهام فوريست هادو كاملين هما سم لأي فرقة فالدوري ، فأي دوري فلعالم غادي تلقى المنهجية واضحة بالنسبة للفرق الصغار ضد الفرق الكبار و لكن فالبرمييرليج لا ، داكشي علاش ومن غير الجدول الا ان الريتم كيلعب دور كبير ف فشل الفراقي ف مجاراة الدوري و دوري الأبطال فالشهورة الأخيرين ، الشيء لي يقدر يضرب ليك العام كامل فالضس. السلبيات ؟ التحكيم الفاشل لي غندير عليه بوسط قريب ان شاء الله.

ary_Arab

Football B'darija - فوتبول بالداريجة

تشيكي بيغيرستاين المدير ديال مانشستر سيتي و احد رجال المرحلة غادي يمشي هاد الصيف ، 13 عام ديال الخدمة جاب فيهم غي 3 المدربين باش تعرف داكشي كان على حقو و طريقو ، 21 بطولة و بزاف ديال الصفقات مكيتنساوش. تشيكي غالبا غيتزاد عليه دي بروين و غوارديولا هاد الصيف بعدما ما مشى عمر برادة للمانيو داك الصيف ، عاد زيد التحقيق لي داير على البلان د 115 تهمة ، نقدرو نقولو نهاية حقبة ؟

ary_Arab

Football B'darija - فوتبول بالداريجة

اكثر 10 لعابة وسط ميدان تسجيلا للأهداف فالقرن 21 مع فراقيهم فأوروبا + مع بلادهم. تبعو معايا التصاور.

ary_Arab

Football B'darija - فوتبول بالداريجة

فالدوريات الخمس الكبرى وليتي تسمع الأضواء مسلطة على البزاقل بحال الضحك ، انجليزي اسباني ألماني فرنسي كتلقى العالم كامل كيعرفهم على سن 14 عام و كيتسناهم غير يطلعو و يكبرو. بالنسبة للطاليان ؟ لا ، عندهم نقص ف التكوين فعلا و لكن كاينين شي دراري لي كيكونو مجهدين على الباقي و ما كتسمع عليهم الحس تا كيكبرو بحال هاد خونا.. فرانشيسكو كاماردا عندو 16 عام و كيلعب مهاجم فالميلان أعوام هادي، غالبا غادي تكون كتعرفو حيت فايت ليه دخل ف السيري a و ولا هو اصغر لعاب كيشارك فالدوري بعمر 15 عام و لكن لي مكتعرفش هو عندو إحصائيات كبار حتى مع المنتخب الايطالي ، ماركا 4 الأهداف فالتورنوا داليورو اقل من 17 عام منهم جوج فلفينال و جاب لعز لبلادو ، كاماردا فاش كان عندو 13 عام قدر يماركي 483 بيت مع الميلان ف 87 ماتش ا سيدي ، طاليان اقل من 19 كانو عرضو عليه لأول مرة فاش كانت عندو 14 عام يقصر ماتش ودي ضرب دوبلي. طاليان كيحاولو ما أمكن يخليو دري يكبر فأحسن الظروف وبلا ماتسلط عليه الهضرة بزاف ، هاد الأيام ولا كيكون مرة مرة فالاحتياط مع الفرقة اللولة ولكن واخا هكاك مكيبانش أنه غادي يتم الاعتماد عليه و الفرقة مغتزربش عليه.

ary_Arab

Football B'darija - فوتبول بالداريجة

هانا على دراري عاوتاني

ary_Arab

Football B'darija - فوتبول بالداريجة

الكلاسيكو بدا كيقرب و الإعلام دايرين لي فجهدهم باش يرجعو ولو شوية من الهالة الإعلامية لي كانت قبل و وااالو ، فروقات كبيرة واخا معرت اش تدير . هاد التصويرة دازت عليها 12 عام نيشان ، الريال و البارصا طيحو ميسي و رونالدو دراع و بقاو كيتفرجو فيهم ، النتيجة ؟ ماستركلاس من كل واحد و حلف واحد فيهم لا خسر.

ary_Arab

Football B'darija - فوتبول بالداريجة

سيميوني بدا كيهرب عليه الطران ، نظرا لأنه مدرب بصلاحيات كبار فلفرقة را أخويا كل عام ولا كيغرق الفرقة بلعابة على قد الحال ، اعلى صالير ديال شي مدرب فالدوريات الخمس الكبرى ، الإدارة ماكتعاودش معاه الكلام و لي بغاها كيديروها و الأداء زيرو ؟ عندو ماتشات كل عام فين كيقدم فيها نسخة التشولو ديال زمان و لكن على المدى البعيد ؟ الفرقة عام على عام الأسهم ديالهم كيهبطو.

ary_Arab

Football B'darija - فوتبول بالداريجة

رافينها هو جناح كرياتيف ، عطيه كورة و سير هرب ، وفر ليه مساحة و جراية و خليه يدخل للعمق و غادي يبدع ، حاجة فهمها تشافي معطل و هي واحدة من اهم الاشياء لي مخلية البارصا مع فليك محركة فلاطاك. من خلال المشاهدة ديالي ليه ف ليدز هادشي غي شوية من بزاف ، مزال ما رجعش داك التير من برا الكاري ، كرة كتمشي مسمومة و كنظن مزال ما ماركا مع البارصا تا شي بيت بحال هكا + العرضيات الداخلة لي ماكتعرفها واش تير ولا سونطراج تا كتلقاها فالشبكة. هدا من احسن اللعابة فاتخاد القرارات فالثلث الأخير ، و لكن المشكل كاين ف نقطة القوة تقدر تولي نقطة الضعف حيت هاد النوعية دلعابة كيبقاو يجربو باسات صعاب بزاف ، الشيء لي غيخليه يطلع ليك فراسك بلخف ف شي ماتشات ، الا كان ماعندكش مع النوعية دلعابة بحال برونو را مغيتسرطش ليك عادي و لكن الا كنتي كتبغي لعابة لي كيفكرو فالحل الصعيب ديما را رافينيا هو النوع ديالك.

ary_Arab

Football B'darija - فوتبول بالداريجة

عمر مرموش مخرج العافية من فمو هاد الموسم ، ماكيفرقش بين البايرن و دوسلدورف ، لي طاح فالمقلى يتقلى.

ary_Arab

Football B'darija - فوتبول بالداريجة

عندك الوقت ؟ سير اخويا شد ليك برايتون و توتنهام ، ماتش غادي يكون عامر تحولات من جوج فراقي بجوج كيلعبو كورة زوينة و بلوك طالع. شي رقم قياسي غادي يكون اليوم فصناعة الفرص ، تا را اكثر جوج فراقي مسطيين تجمعو ضد بعضياتهم..

ary_Arab

Football B'darija - فوتبول بالداريجة

واحد من المعلمية ديال " غادي نطيح كلشي و بين ليا " ، تطيح البلوك و تتلقى فرص ضد الفرق الكبار عادي ، نونو سانتو كيطيح البلوك و كيصنع فرص خطيرة اكثر منهم و مكيتلقاش عدد كبير ديال الفرص فنفس الوقت. ضرب ليفربول فتيرانها ، زمط ليا تشيلسي فتيرانهم .. التيباري مزال عندو ما يقول.

ary_Arab

Football B'darija - فوتبول بالداريجة

البومبر كيعرف غا الشبكة هاد العام ، هدا هو ليفاندوفسكي لي كنعرفو.

ary_Arab

Football B'darija - فوتبول بالداريجة

اليوفي تعادلو ربعة الماتشات فآخر خمسة الماتشات فالدوري .. تياغو موتا مزال ما طاح على السوارت ديال سيري A.

ary_Arab

Football B'darija - فوتبول بالداريجة

بقدر ما مشجع المانيو كيتمنى فرقتو تربح بقدر ما باغي يشوف تين هاغ هاز باليزتو فأسرع وقت . ماتش صعيب فتيران صعيب ضد مدرب من النخبة بشكل كبير غادي تحكم على الكاريير ديالو مع المانيو ، يا بالرباح و يربح معاه تا الوقت يا الضربة القاضية. تين هاغ ربح ايمري فآخر 4 المواجهات و خسر ضدو غي مرة ، بقدر ما الماتش كيبقى صعيب الا ان عندو ريكورد زوين ضدو و هادشي لي غادي يحاول يلعب عليه اليوم ، ماتش زوين يستاهل الفرجة و تا الظروف و الوقت فاش جا كتعطيه حلاوة اخرى. صباحكم مبروك.

ary_Arab

Football B'darija - فوتبول بالداريجة

داني كارفاخال : " تأكدات الإصابة ديالي فالرباط الصليبي و غادي نضطر ندير عملية ، مغاديش نلعب لأشهر ، غادي نبدا نتعافى مور العملية و نرجع كنخلع تاني ، كنشكركم على الميساجات ديالكم " كارفاخال غادي يسالي ليه العقد مع الريال هاد الصيف و يقدر يكون لعب اخر ماتش ليه مع الريال اليوم فحالة ماجددش ، غادي نشوفوه كيفاش غادي يرجع من الإصابة و واش غادي يبقى قادر يلعب على المستوى العالي و هو لي غيكمل 33 عام ف يناير.

ary_Arab

Football B'darija - فوتبول بالداريجة

واحد من الصراعات الجميلة ف كرة القدم بين ميتروفيتش و توني. ايفان توني و ميتروفيتش كانو جاو فنفس الانتقالات الصيفية عام 2015 ل نيوكاسل ، ميتروفيتش جا ك داك اللعاب لي غيدير البلبالة فالبرمييرليج و ابرز واحد خارج من صربيا ، طوني كتقميرة لا غير ب ثمن قل من 500 الف يورو ، ميتروفيتش دار بلاصتو بالخف فلوقت لي طوني غادي يبقى كالمهاجم الثالث و غيبقاو يصيفطوه إعارة. من بعد غادي يلاقيهم الزمان فاص ا فاص كل واحد شاد بلاصتو كالمهاجم لول ف فرقة فماتش بين فولهام و برينتفورد ، طوني كما كتعرفوه مطلع و مستفز كبير فالإحتفاليات ديالو غادي يماركي و يدير الإحتفالية ديال ميتروفيتش ، فنفس الماتش غادي يماركي ميتروفيتش فالدقيقة الأخيرة و غادي يرجع الإحتفالية ديالو من طوني. فاش غادي يسالي الماتش صحفي غادي يسول ميتروفيتش كيفاش جاك البلان ( احتفالية طوني ) قاليهم : " كل واحد عندو قدوة ، كان كيلعب معايا ف نيوكاستل و كان بحال ولدي ، انا القدوة ديالي هو شيرار و هو القدوة ديالو هو ميتروفيتش " الأمر مغاديش يسالي هنا ، فالروتور غادي تستقبل برينتفورد و غادي يماركي ايفان طوني على فولهام و غادي يعاود يدير الإحتفالية ديال ميتروفيتش قدامو و لكن هاد المرة غادي تربح برينتفورد و غتطلع الليلة زاز لوز عند طوني. غتدوز الأيام و شكون كان يقول بلي غادي يلعبو ضد بعضياتهم تاني و فين فالسعودية ! الأهلي غادي يكونو رابحين بواحد لزيرو قبل ما يتدخل ميتروفيتش و يقلب الطبلة و يربح فرقتو قدام ايفان طوني و كيرجع الإحتفالية ديالو ، فانتظار شي دراما فالروتور تاني.

ary_Arab

Football B'darija - فوتبول بالداريجة

السوشل ميديا بقدر ما كتكون الورقة الرابحة لبزاف اللعابة باش يطلعو ليهم الأسهم ، بقدر ما كتكون قاتلة ل شي لعابة تا كتدفنهم و كتنسيهم على كرة تا كيدخلو فمشاكل نفسية وكينساو على كرة و كيولي هادشي ماثر عليهم تا فحياتهم.. اللعابة لي كيقدرو يقلبو هاد الوضعية هما على رؤوس الأصابع ، حيت كتحتاج بيئة مزيانة ديما ترفع ليك المعنويات، و أنك تكون مستعد للتغير و عندك العقلية لهادشي. هافرتز فأسوء الاحوال ديالو مع تشيلسي كان كيبقى رجل الماتشات الكبار ، كتحتاجو فماتشات ضرب طيح كتلقاه واقف و مقاتل مع لعابة بدنيين و كيجري الماتش كامل ، ماشي عجب أنه كان على رادار الريال ، البايرن و شراتو ارسنال واخا انه بالعين كان كيبان مقتول مع تشيلسي . انا كنت عارفو تحسن و لكن شي إحصائيات شفتهم اليوم ماشي عادية : - كاي هافرتز هو اكثر لعاب كيماركي فعدد ماتشات متتالية ف ملعب الإمارات (7) معادلا رقم ديال فان بيرسي. - كاي هافرتز عندو 20 مساهمة من 20 ماتش لعبهم كمهاجم للارسنال بلا مايماركي تا بينالتي. - مقارنة مع هالاند ف 2024 فالدوري بدون احتساب بينالتيات : المساهمات : - 19 : Havertz - 19 : Haaland المساهمة لكل دقيقة : - 86.8 : Havertz - 99.6 : Haaland حسب الإحصائيات ايضا ، ان بالرغم من بنادم كيقول عليه زكال الا انه كيماركي على حسب المتوقع ، ماشي فينيشر لي واعر و كيماركي من انصاف الفرص و لكن قاضي الغرض على حسب الفرص لي كيجيوه ، ماركا 4 من 4.37 كيبقا معدل مقبول و محترم.

ary_Arab

Football B'darija - فوتبول بالداريجة

غاع الإيجابيات من الماتش مشاو مع اصابة الخال ، وا على غوتة كي تسمعات اصاحبي

ary_Arab

Football B'darija - فوتبول بالداريجة

مستر اسيست.

pes_Arab

Football B'darija - فوتبول بالداريجة

ليفربول كيضمنوا الصدارة قبل التوقف ، ماتش كان ساهل بدا كيصعاب مع الوقت و لكن قضاو الغرض و خرجو بالأهم.

ary_Arab

Football B'darija - فوتبول بالداريجة

سلوت ليفربول متحكمين فلماتش كليا ، ليفربول استغلوا المشاكل لي عند كريستال بالاس بدون كرة باش يتحكمو فلماتش بالطريقة لي بغاو. من جهة لاخرة ، كريستال بالاس مقدروش يجيريو الريتم ديال اي فرقة فالبرمييرليج و عندهم مشكلة ما غادي تحل الا بتغيير التشكيلة ، لاكروا ماشي هو اندرسن لي كان كيقدر يكسر الضغط بسهولة ب باس طويل ، و بزاف الحوايج لي ماشي تل لهيه.

ary_Arab

Football B'darija - فوتبول بالداريجة

الا سولتي اي واحد ف شنو البلان لي فاجئك اكثر فالترتيب تل دبا غادي يقولك المركز ديال كريستال بالاس ، الفريق لي شد فورمة خيالية بعد تعيين غلاسنر فالموسم لي داز ما قادر يربح تا ماتش فأول ستة الجولات ! الرحيل ديال أوليس و اندرسن لعب دور كبير والإصابات المتكررة ديال شيخ دكوري تاهما ، الفريق كتحس بيه مفكك و مقادرش يواكب الريتم ديال الخصوم و را كلكم شفتو الماتش ضد المانيو و شحال كانو مقتولين.. شالوباه من المتوقع يلعب اول ماتش ليه مع بالاس ضد ليفربول و تبدا تتقاد الوضعية شوية ، كما كان الأحوال ديال بالاس عودونا انهم كيقدمو ماتشات كبار فتيرانهم ضد طوب 6 و ليفربول ماشي استثناء ، غدا غادي تكون فرصة ل غلاسنر باش يرجع الفرقة للطريق الصحيح قبل التوقف. كنتوقع يكون ماتش زوين يستاهل نبداو بيه السبت الممتاز إن شاء الله.

ary_Arab

Football B'darija - فوتبول بالداريجة

بعد ايستيفاو و اندريك ، بالميراس كيخرجو لعاب جديد فبوسط فيه النقص فالمنتخب. فيتور رييس ، قلب دفاع عندو 18 عام و كيلعب ف ليمن و ليسر فقلب الدفاع مرتاح ، مدافع قوي و كيمتاز باللعب بالرجلين بجوج ، مرزن ومن غير الواجبات الدفاعية الا انه كيماركي و كيشكل خطر دائم فلكورنيرات و الكوفرات فاش كيطلع. اللاعب مغيطولش فلبرازيل و قريب يبداو يتضاربو عليه الفراقي ، فنفس الوقت يقدر يكون حل لعدم الاستقرار لي كاين على الأسماء الحالية ف دفاع البرازيل.

ary_Arab

Football B'darija - فوتبول بالداريجة

مايكي مور لعب اول ماتش اساسي مع توتنهام ضد فيرينسفاروش ف اليوروباليج ، قدم أداء فالمستوى. مور عندو 17 عام و كلشي كيتنبأ ليه بمستقبل كبير ، لعب اليورو مع المنتخب الانجليزي u17 هاد الصيف و كان هو النجم مع ايثان نوانيري لعاب دارسنال. مور ، نوانيري ، ليويس سكيلي ، ماكس داومن ، هاري اماس هاد الجيل ديال اقل من 17 عام د الانجليز ماشي عادي.

ary_Arab

Football B'darija - فوتبول بالداريجة

فان دايك نسخة 2019 خاص تدخل مع افضل البرايم ديال شي لعاب ، اللعاب مبانش بكري صحيح و لكن فاش بان زعزع الدنيا و هادشي كيشفع ليه شوية باش يدخل مع قائمة افضل المدافعين لي دازو. مشفتش شي مدافع ذكي ف تغطية المساحات اكثر منو ، تقريبا اي كرة كتلقاه دارس اش غادي يطرا و سابق اي مهاجم فلعالم بخطوة و جوج ، ميمكنش تتفوق عليه فالصراعات السماوية ، الباسات طوال ل صلاح و ماني ، الشخصية لي كيفرضها فالتيران و الأهمية ديالو ف سيستم ليفربول .. لعاب كيعرف ايمتا يتدخل و ايمتا يتكالما ، دخل ف صراع السرعة و القوة فاص ا فاص مع اداما تراوري و بهدلو ، دخل ف صراع مع مبابي فاش كان خفيف بحال الريشة الراس فالراس و حيدها ليه ، لدرجة ان نهار تدريبلا لأول مرة كانت بحال الحفلة فلفايس و كلشي فرحان حيت بنادم مكانش كيتخيل داك النهار غادي يجي.. شيء اخر ، فان دايك مع ليفربول كانو كيلعبو ب بلوك طالع و كيبريسيو باش ياخدو الكرة القدام وكيلعبو على لورجو ، هادشي أصعب من انك تنعس اللور و تكون بمساندة من عشرانك و الحارس. كما قال مالديني : " If I have To make a tackle then I have already made a mistake " " الى اضطريت انني ندير تدخل كيعني انني اصلا درت غلط قبل" و فان دايك طبق المقولة على احسن وجه.

ary_Arab

Football B'darija - فوتبول بالداريجة

امرابط حط واحد الاسيست ناضي ل طاديتش بسبابو تعادلو ضد تفينتي فتيرانهم. غادي نحاول نحطو فلكومونطيرات فحالة مطارش بالكوبيرايت.

ary_Arab

Football B'darija - فوتبول بالداريجة

برونو فيرنانديز : - حمرة ضد توتنهام نهار الأحد. - حمرة ضد بورتو اليوم.

arb_Arab

Football B'darija - فوتبول بالداريجة

كنعقل واحد الوقت كلشي كان كيتلاح ل ماغواير فاش كتطرا شي كارثة للمانيو ، ولا بحال شي كبش الفداء لجميع المشاكل لي دايرة فلفرقة.. اللعاب جاه عرض من وستهام و ب شارة القيادة مزال كان غادي يتهنى من غاع هاد المشاكل و لكن رفض يمشي ، الحملات لي كلشي تلاح باش يشارك فيها من المعلقين تل جمهور الخصم.. جيب ليساندرو جيب دي ليخت جيب اوغارتي جيب معرت شكون ، دفاع المانيو هو هو ، و هادشي ماكيتحملوش اللعابة بل المشكل ف المنظومة ، المشكل فالمدرب.

ary_Arab

Football B'darija - فوتبول بالداريجة

فين ما يحسابلك درتي شي قرار خاطئ ، تفكر اتليتيكو كان عندهم اوموروديون و مشاو يخسرو علا سورلوث و الفاريز كتر من 100 مليون.

ary_Arab

Football B'darija - فوتبول بالداريجة

🚨 ريال مدريد كيدويو مع المحيط ديال ارنولد باش يعرفو الوضعية ديالو مع ليفربول و إحتمالية الانتقال ديالو للريال. تل دبا ، ارنولد مزال ماجاوب على عروض د ليفربول باش يجددو ليه ، كلشي مزال مفتوح. (ريليفو)

ary_Arab

Football B'darija - فوتبول بالداريجة

قدوس عندو شرط جزائي ب 85 مليون باوند تقدر تفعلو اي فرقة فالصيف الجاي. جناح ايمن ، جناح ايسر ، صانع العاب ، يلعب لك تا 8 لا بغيتي ، دفاعيا مزيان و كيراجع يعاون ، واحد من احسن اللعابة ف الثنائيات لا الدفاعية و لا الهجومية ، دريبل.. واحد من احسن اللعابة الجوكر لي متوفرين فالعالم ، اعتابروا بحال بيرناردو غي هو زايد عليه هجوميا و يقدر يصنع ليك الحل فكل ماتش. غاع فرق الطوب غادي تكون متبعة القضية ديالو هاد الصيف ، غادي تنوض البلبالة عليه.

ary_Arab

Football B'darija - فوتبول بالداريجة

واحد لعيبة عجباتني ف لي كارسلي هي انه مدرب كيحتارم مبدئ لا كنتي مهبط النيفو مغاديش نعيطو ليك واخا معرت شكون تكون نتا.. ماغواير أحد اعمدة المنتخب معيطش ليه حيت مكيلعبش ، سولانكي اونفورم مؤخرا عيط ليه بلاصت ايفان طوني لي مشى للسعودية و بزاف الامثلة اخرين .. ثاني استدعاء لعشرانو انخيل غوميز ، غيبس وايت ، مادويكي لي فاهمين طريقة اللعب ديالو بحكم التجربة ديالهم معاه ف u21.. سكواد كامل فأول كومونطير.

ary_Arab

Football B'darija - فوتبول بالداريجة

النعاس هرب و انا نقول فراسي اجي نشد هاد الشارف ندوزو بيه الوقت ، و صدق أحسن قرار درت. ميسي ب دوبلي بيت ينسيك ف لاخر و كيجيب البطولة لإنتر ميامي ، فريق تأسس ف 2018 و كانو هما لخرين قبل ما يجي ليهم. ليك وحشة ا صديقي ، ماتزيدش تكمل معانا تل مونديال 2026 والو زعما ؟ غي نشبعو منك شوية.

ary_Arab

Football B'darija - فوتبول بالداريجة

تقدر تكون غي مريح ما عليك ما بيك تا يسر ليك الله فأحسن وقت.. تا حد ما كان كيعرف ايوب بوعدي قبل ماتش الريال و هو لي غادي يخرج ب سيفي عامر بعد الماتش ، ايوب ماشي تا أساسي و لعب غي حيت انخيل غوميز موقوف و شوف شحال ديال الإشادات و التطبيل لي خدا.. ما كاين ما حسن من ماتش ضد الريال باش تلونصي الكاريير ديالك ، البلان المفاجئ اكثر هو لعب ف عيد ميلادو و غي هاد النهار كمل 17 عام ، تقدر تعتابرو احسن كادو ديال عيد الميلاد.

ary_Arab

Football B'darija - فوتبول بالداريجة

ايمري عندو تجارب فاشلة مع باريس و ارسنال لسبب ، ايمري مكانش كيتسوق للدفاع لمهيم عندو هو يعرفو يخرجو كورة برجليهم من الدفاع ، صنع الفرص ماعمرو ما كان مشكل مع ايمري و لكن استقبال الفرص من الجهة لاخرة .. تجربة فياريال بانت ليا بدلات فيه بزاف ، الوصول لنصف نهائي العصبة و اقصاء البايرن مكانش صدفة بل كان ب عمل كبير دفاعي و التزام ب بلوك متوسط. نفس الشيء كيتعاود مع الفيلا ، ايمري ولا كيخضع تاهو و ماشي ضروري يشد كرة اي ماتش و كيحتارم الخصم بالزايد ، كيبريسي على فترات و كيشد كورة ماشي غي لغرض انه ينفس اللعابة شوية بل تا باش يضربهم فنفس الهجمة.

ary_Arab

Football B'darija - فوتبول بالداريجة

جون دوران هاد الموسم :

ary_Arab

Football B'darija - فوتبول بالداريجة

الريال بلعبها ديما كتبقى على وشك الخسارة فكل ماتش و لكن بمجهودات فردية كتربح ، كورتوا كيبقا كيجبد و لاطاك كيديرو خدمتهم فالعدد القليل من الفرص لي كيصنعوه لراسهم.. تا الرياليين عارفين بلي هادشي كاين و غيقولو ليك نفس الهضرة ، يكفي ان تكون عندك جودة متوسطة و غادي تسيطر على الريال لي كيبريسي بشكل عشوائي و ماشي منظم. انتصار مستحق ل ليل اليوم لي لعب بشجاعة ، هادشي كنا نقدرو نقولوه تا على شتوتغارت فالجولة اللولة و لكن ريال قدرو يربحو بنفس الطريقة لي قلتها الفوق.

ary_Arab

Football B'darija - فوتبول بالداريجة

ميمكنش على متعة اليوم ف ليالي الأبطال و هادشي غير حنا فالجولة الثانية ، تسنى فاش يقربوا الجولات الأخيرة و يولي كلشي مضارب على التأهل خصوصا 8 لولين 🔥

ary_Arab

Football B'darija - فوتبول بالداريجة

يوناي ايمري شد استون فيلا كتلعب على الهبوط ، دبا كيربحو بايرن ميونيخ ف أعرق المسابقات الأوروبية. مدرب كبير 👌

arb_Arab

Football B'darija - فوتبول بالداريجة

اليوفي بعشرة اللعابة كتقلب الطبلة ضد لايبزيج فتيرانهم 🔥🔥

arb_Arab

Football B'darija - فوتبول بالداريجة

غوووووووووووووول جون دوران ، تسعود كما يقول الكتاب ا دراري ، شاف نوير خارج بلمسة وحدة عبروا.

pes_Arab

Football B'darija - فوتبول بالداريجة

جوناثان دافيد كيعطي التقدم ل ليل من ضربة جزاء. فاجئوني صراحة بهاد الريتم و هاد السيطرة ، تقدم مستحق.

ary_Arab

Football B'darija - فوتبول بالداريجة

جيرونا كيلعبو واحد الكرة واعرة و لكن عندها عواقب الا مكانش عندك القوام ديالها. الى كنتي منظم و عندك حارس مقبول تقدر تضربهم بالكونطر بسهولة ، الفرقة ماعوضاتش لعابة لي مشاو و التقميرات لي جابو مكانوش تل لهيه ، الفرقة غادي تخربق بين الدوري و العصبة و هادشي يقدر ياثر عليهم تا محليا.

ary_Arab

Football B'darija - فوتبول بالداريجة

لي كارسلي مدرب المنتخب الانجليزي غادي يدور الفرقة على بالمر بعد مصادر موثوقة .. كارسلي غادي يلعب بالمر فالبوسط الحقيقي ديالو كصانع العاب و ورا هاري كين ، المدرب كيعرفو مزيان بعد التجربة لي دوزها معاه ف منتخب اقل من 21 عام و عارفو اش كيسوا تما. مؤكد اننا غادي نشوفو وجه جديد للانجليز مع كارسلي ، خونا بدا كيربح ثقة الجمهور بالاعتماد على ارنولد و غريليتش فلوسط ، و دبا كيسبق بالمر على بيلينجهام و فودين فبوسط العشرة ، الخطوة القادمة هي يرجع بيلينجهام يلعب 8 على اعلى مستوى كما كان مع دورتموند و بيرمينجهام و ف البدايات ديالو مع المنتخب.

ary_Arab